PATVIRTINTA

 Rokiškio rajono savivaldybės tarybos

 2024 m. balandžio 25 d. sprendimu Nr. TS-175

**BIUDŽETINĖS ĮSTAIGOS ROKIŠKIO BASEINO 2023 metų VEIKLOS**

**ataskaita**

 1. Įstaigos pristatymas.

 1.1. Savivaldybės biudžetinė įstaiga – Rokiškio baseinas, adresas: Taikos g. 21A, Rokiškis, tel. +370686 08 950, el. paštas info@rokiskiobaseinas.lt, interneto svetainė [www.rokiskiobaseinas.lt](http://www.rokiskiobaseinas.lt) Rokiškio baseino veiklos pradžia – 2018-10-19. Rokiškio baseino pagrindinė veiklos sritis – sportinė veikla, kodas 93.1.

 1.2. Baseino direktorius – Vitalijus Jocys. Vadybinis darbo stažas – 15 metų.

 1.3. Įstaigos misija: šiuolaikiška, saugi, patraukli lankytis, dirbti ir kurti, atvira vietos bendruomenei įstaiga, inovatyvi, teikianti aukštos kokybės sveikatingumo ir plaukimo sporto paslaugas, plėtros, novatoriškumo srityje, sėkmingai organizuojanti plaukimo sportą Lietuvoje bei užsienyje, užtikrinanti sklandžią tarpinstitucinę partnerystę, kuri maksimaliai tenkina visų klientų sveikatinimo bei užimtumo poreikius, konkurencinga įstaiga.

 1.4. Įstaigos vizija: teikti Lietuvos ir užsienio piliečiams kokybiškas sporto ir rekreacijos paslaugas; skatinti žmonių užimtumą, sudaryti palankias sąlygas sportininkams (plaukikams); sukurti miesto įvaizdį, plėtoti Rokiškio krašto turizmą.

 1.5. Įstaigos darbuotojai:

|  |  |  |
| --- | --- | --- |
| Administracijos darbuotojai | Specialistai | Pagalbinis personalas |
| 3 | 10 | 5 |

 2. Pagrindiniai ataskaitinio laikotarpio veiklos rezultatai, svarbiausi įvykiai.

 2023 m. Rokiškio baseinas veikė be trikdžių, sezonas tęsėsi devynis mėnesius. Vasarą veikla persikėlė į „AquaJump Rokiškis“ prie Rokiškio ežero.

 Baseino veikla – sezoniška. Vasarą lankytojų srautai krenta iki 80 procentų, tad šiuos klientų praradimus kompensuoja vandens batutų parkas prie Rokiškio ežero „AquaJump Rokiškis“. Parke teikiamos šios mokamos paslaugos: vandenslidžių čiuožimas, vandenslidžių nuoma, hidrokostiumų nuoma, vandenlenčių nuoma, gultų nuoma, vandens dviračių nuoma. Pirmoji trasa suprojektuota taip, kad joje galėtų mokytis pradedantieji sportininkai. Klientus pradmenų moko gelbėtojai-instruktoriai, kurie šiais metais baigė specialius praktinius užsiėmimus ir gavo pažymėjimus. Antra trasa, kurioje yra keturios figūros, skirta profesionalams.

 Teikiamos individualių treniruočių paslaugos vaikams ir suaugusiems. Iš viso sukomplektuota 7 grupės. Iš viso 82 moksleiviai lanko plaukimo pamokėles.

 Rokiškio baseinui yra svarbu formuoti patikimos įstaigos įvaizdį organizuojant įsimintinus renginius ir teikiant aukštos kokybės paslaugas administruojamuose objektuose. Įgyvendindama šią misiją įstaiga veikia inovatyviai, skatina rinkoje teikiamų paslaugų kokybės pokyčius, yra atvira naujovėms ir priima efektyviausius sprendimus. Kasoje buvo įrengta prekių skanavimo sistema, taip pat įrengtas liečiamas kasos ekranas. Buvo pasirašyta sutartis su Ticket Market, dabar klientai dovanų kuponus ir abonementus gali įsigyti internetu.

 Per 2023 m. baseiną aplankė 50146 lankytojai, tai 5000 lankytojų daugiau nei per 2022 m. Daug lankytojų pritraukėme iš kitų miestų: Utenos, Panevėžio, Kupiškio, Zarasų bei Latvijos miestų. Šiais metais nauji baseinai atsidarė Kupiškyje ir Molėtuose, tai didelės įtakos Rokiškio baseino klientu srautui nepadarė.

 Baseino veikla išsiskiria tuo, kad patiriami veiklos kaštai yra dideli ir beveik nepriklauso nuo lankytojų skaičiaus. Elektros ir šildymo išlaidos yra pastovios visus metus, tad ir nevykdant veikos sutaupyti beveik neįmanoma. Elektros kaštų sumažinimui baseinas pateikė paraišką pagal priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ ir gavo finansavimą. 2023 m. metais 40 proc. padidėjo komunalinių išlaidų kaštai.

 Įstaigos vadovas visus išsikeltus tikslus įvykdė ir viršijo, todėl baseino pajamos buvo didžiausios nuo baseino atidarymo.

 3. Informacija apie baseino tikslus, uždavinius, planuojamus uždavinius ateinantiems finansiniams metams.

|  |  |
| --- | --- |
| Esami ir ateinantiems finansiniams įstaigos metams planuojami tikslai | 1) imtis priemonių sumažinti energetikos kaštus, skatinti žaliąją energetiką;2) vykdyti vaikų ir suaugusių neformalųjį švietimą;3) sudaryti palankias sąlygas miesto ir rajono gyventojams užsiimti kūno kultūra ir sportu, teikti visuomenei kokybiškas sporto, kūno priežiūros, poilsio ir rekreacijos paslaugas;4) teikti kūno kultūros ir sporto, baseinų, pirčių, grožio, kūno priežiūros, laisvalaikio, sveikatos, reklamos ir kitas paslaugas visuomenei, organizuoti sportinius ir pramoginius renginius;5) tenkinti viešuosius interesus ir skatinti Rokiškio rajono savivaldybės vaikų ir suaugusiųjų sveikatinimą, plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą, per fizinės gerovės užtikrinimą skatinti vaikų ir jaunimo saviraišką;6) didinti reguliariai fizinio aktyvumo veiklomis užsiimančių gyventojų skaičių;7) teikti pasiūlymus dėl teikiamų naujų paslaugų kainų, įkainių atnaujinimo, savininko teises ir pareigas įgyvendinančiajai institucijai;8) didinti plaukimo pamokėlių grupių skaičių;9) skatinti neįgaliųjų sporto plėtrą, vaikų ir jaunimo fizinį aktyvumą. |
| Priemonės baseino veiklai gerinti | 1) didinti baseino lankytojų skaičių, reguliuoti jų srautą;2) didinti įstaigos teikiamų mokamų paslaugų veiklos efektyvumą;3) dalyvauti projektinėse veiklose;4) stiprinti ūkinę komercinę veiklą;5) skatinti naujų paslaugų įdiegimą;6) plėtoti bendradarbiavimą su įmonėmis;7) organizuoti įvairius socialinius projektus (konferencijas, seminarus), kompleksinius sporto ir sveikatos mokymus, stovyklas;8) užtikrinti sklandų finansinių srautų valdymą, vykdant sudarytas sutartis su paslaugų teikėjais;9) užtikrinti skaidrų viešųjų pirkimų konkursų organizavimą ir vykdymą;10) užtikrinti darbuotojų saugą ir sveikatą bei darbo santykius reglamentuojančių teisės aktų laikymąsi;11) koordinuoti finansuojamų projektų įgyvendinimą;12) stiprinti darbuotojų motyvavimo sistemą;13) efektyviai ir taupiai eksploatuoti pastatą;14) ieškoti inovatyvių sprendimų administruojant objektą ir teikiant paslaugas. |
| Įstaigos vadovo inicijuojamos priemonės | 1) patvirtintų asignavimų teisingas panaudojimas;2) darbuotojų saugos ir sveikatos kontrolės užtikrinimas;3) batutų parko plėtra;4) nuolatinė finansinės-ūkinės veiklos kontrolė;5) ūkinės komercinės veiklos stiprinimas;6) teikiamų paslaugų kokybės stiprinimas;7) palankaus darbo klimato ir gerų darbo sąlygų kūrimas;8) vadovo ir personalo kvalifikacijos tobulinimu;9) dalyvavimas pažintiniuose renginiuose, seminaruose. parodose;10) iškilusių konfliktinių klausimų su lankytojais bei darbuotojais sprendimas;11) atstovavimas įstaigos interesams kitose instancijose;12) projektų teikimas papildomoms pajamoms gauti;13) darbo užmokesčio augimas. |
| Dokumentų valdymo teisinė bazė 2023 m. | 1) LR Darbo kodeksas; 2) LR Civiliniu kodeksas;3) LR Biudžetinių įstaigų įstatymas;4) LR Darbuotojų saugos ir sveikatos įstatymas;5) LR Biudžeto sandaros įstatymas;6) LR Savivaldos įstatymas;7) LR Viešųjų pirkimų įstatymas;8) Rokiškio rajono savivaldybės tarybos sprendimai ir administracijos direktoriaus įsakymai;9) Bendrųjų dokumentų saugojimo terminų rodyklė;10) Elektroninių dokumentų valdymo taisyklės;11) Dokumentų rengimo taisyklės;12) Dokumentų tvarkymo ir apskaitos taisyklės;13) Dokumentų saugojimo taisyklės;14) Lietuvos higienos norma HN 109:2016 „Baseinų visuomenės sveikatos saugos reikalavimai“;15) Rokiškio baseino įstatai;16) Rokiškio baseino direktoriaus pareiginiais nuostatai;17) kiti aktualūs teisės aktai. |
| Pagrindinės baseino teikiamų paslaugų rūšys | 1) plaukimo baseinas su mini SPA (pirtys: turkiška pirtis, lietuviška pirtis, infraraudonųjų spindulių pirtis, suomiška pirtis su Himalajų druskos siena);2) vandens kaskados ir sukūrinės vonios, vaikų baseinėlis, 25 metrų, 4 takų plaukimo baseinas;3) sąlygų sudarymas plaukimo sportinio meistriškumo ugdymui organizuoti;4) vaikų mokymas plaukti;5) komercinės mokymo plaukti pamokos individualiai ir grupėse;6) dienos vasaros stovykla;7) baseino takelių suteikimas;8) plaukimo varžybų organizavimas;9) vandens batutų veikla;10) vandenslidžių trasos suteikimas;11) reklama baseino patalpose: skrajutėse, leidiniuose, garso, vaizdo įrašai interneto svetainėje. |

 4. Darbuotojų skaičius ir baseino struktūra 2023 metais.

|  |  |  |  |
| --- | --- | --- | --- |
| Eil.Nr. | Pareigybė | Patvirtintos pareigybės | Užimtos pareigybės |
| 1. | Direktorius | 1 | 1 |
| 2. | Vadybininkas-administratorius | 1 | 1 |
| 3. | Sporto renginių ir programųkoordinatorius | 1 | 1 |
| 4. | Ūkio dalies administratorius | 1 | 1 |
| 5. | Baseino priežiūros specialistas | 1 | 1 |
| 6. | Kasininkas | 3 | 3 |
| 7. | Instruktorius-gelbėtojas | 4 | 4 |
| 8. | Plaukimo instruktorius | 1 | 1 |
| 9. | Valytojas | 4 | 4 |
| 10. | Darbininkas | 1 | 1 |
| **Iš viso:** | **18** | **18** |

 5. Personalo skatinimo priemonės, taikytos 2023 m.

 5.1. Darbuotojai nori tobulėti ir siekti daugiau, vertina mokymosi galimybes, stengiasi dirbti našiau ir gilinasi į darbo specifiką. Pagal darbuotojų poreikį jie yra siunčiami į konferencijas ir kvalifikacijos kėlimo kursus, apmokamos darbo kelionės bei komandiruotės išlaidos.

 5.2. Lanksčios darbo valandos ir laisvalaikis. Darbuotojai vertina savo laiką ir laisvalaikį. Darbo valandų lankstumas pagal galimybes leidžia jiems geriau suderinti asmeninius įsipareigojimus ir atsakomybę darbe.

 5.3. Asmeninis vadovo įvertinimas: padėka už atliktą darbą, įgalinimas veikti savarankiškai. Darbuotojai nori jaustis reikalingi ir vertinami. Iki kovo 1 d. per metinį pokalbį darbuotojai gauna konkrečias ir suprantamas užduotis. Kadangi kolektyvas nėra didelis, pokalbis su kiekvienu vyksta kiekvieną dieną. Įsiklausoma į darbuotojų poreikius ir bėdas.

 5.4. Dalyvavimas įstaigos veikloje. Darbuotojai įtraukiami dalyvauti įstaigos veikos planavime, sprendimų paieškoje, problemų analizėje, naujovių diegimo pasiūlymų teikime bei priėmime. Organizuojant bendrus bei įvairių darbo grupių susirinkimus, diskusijas, individualius pokalbius darbuotojui leidžiama pajusti savo pareigybės svarbą, objektyviai įvertinti savo atliekamą darbą. Dalyvaudamas įstaigos veikloje darbuotojas įgyja praktinės patirties, sužino daug naujo, mokosi iš savo kolegų, generuoja naujas idėjas, teikia pasiūlymus pagerinti veiklai bei komercinei naudai, taip atliekamas darbas tampa įdomesnis ir svarbesnis, darbuotojas sugeba pažvelgti plačiau, suvokti savo vietą įmonėje ir įvertinti jam skiriamų užduočių svarbą.

 5.5. Piniginis įvertinimas. Įvertinant darbuotojo atliekamą darbą, skiriami piniginiai priedai, premijos, darbo užmokesčio padidinimas, aukštesnės pareigos.

 5.6. Patogi darbo vieta. Našiausi darbo rezultatai užtikrinami tik patogioje ir funkcionalioje darbo vietoje, kad darbuotojai jaustųsi saugūs, kiekvienais metais stengiamasi investuoti į darbo vietų gerinimą ir komfortiškumą. Įstaigoje pasirūpinta funkcionaliais baldais, palankia patalpos atmosfera (temperatūra, drėgmės lygiu ir ventiliacija) bei tinkamu apšvietimu. Darbuotojai yra aprūpinti specialiais darbo rūbais, marškinėliais, bliuzonais, apsaugos priemonėmis.

 5.7. Motyvacinės išvykos. Žygis po Sartų regioninį parką.

 5.8. Darbuotojų kalėdinis vakarėlis.

 5.9. Pirmos pagalbos mokymai visiems įstaigos darbuotojams.

 5.10. Kvalifikacijos tobulinimas apmokamas iš baseino lėšų.

 6. Įstaigos darbuotojų kvalifikacijos tobulinimas 2023 m.

|  |  |
| --- | --- |
| Pareigybė | Kvalifikacijos tobulinimas |
| Direktorius | Erasmus+ „Neformalus suaugusiųjų švietimas“ 160 val.„Nauja darbo apmokėjimo tvarka“ 2024 m. 8 val. |
| Vadybininkas- administratorius | „Asmens duomenų apsauga: nuo pradžių ir paprastai“„Komunikacija ir sudėtingų klientų aptarnavimas: kaip rasti bendrą kalbą ir spręsti konfliktus“ |
| Sporto programų ir renginių koordinatorius | „Komunikacija ir sudėtingų klientų aptarnavimas: kaip rasti bendrą kalbą ir spręsti konfliktus“ 6 ak. val.„Vidaus tvarkos taisyklių, aprašų, politikų ir kitų dokumentų rengimas įstaigose – turinio ir formos reikalavimai“ 6 ak. val.„Kaip parengti kiekvienam prieinamą informaciją?“ 5 ak. val. |
| Ūkio dalies administratorius |  |
| Kasininkas | „Komunikacija ir sudėtingų klientų aptarnavimas: kaip rasti bendrą kalbą ir spręsti konfliktus“ 6 ak. val. |
| Instruktorius - gelbėtojas | „Komunikacija ir sudėtingų klientų aptarnavimas: kaip rasti bendrą kalbą ir spręsti konfliktus“ 6 ak. val. |
| Baseino priežiūros specialistas |  |
| Valytoja |  |
| Darbininkas |  |
| Plaukimo instruktorius | „Komunikacija ir sudėtingų klientų aptarnavimas: kaip rasti bendrą kalbą ir spręsti konfliktus“ 6 ak. val. |

 7. Investicijos per 2023 metus į Įstaigos paslaugų ir baseino pastato gerinimą:

 7.1. Gerindami lankytojams sanitarines-higienines sąlygas baseine ir darbuotojų darbo sąlygas, siekiame pagerinti teikiamų paslaugų ir aptarnavimo kokybę.

 7.2. Per 2023 metų įstaiga planavo atlikti būtinus remonto darbus ir prekių bei paslaugų pirkimus, pateikiami prioritetiniai darbai, kurie atlikti siekiant pagerinti paslaugų ir pastato kokybę.

|  |  |  |  |
| --- | --- | --- | --- |
| Objektas | Atlikti darbai | Kaina, Eur | Finansavimo šaltinis |
| Rokiškio baseinas | Baseino filtravimo įrangos valdiklio su liečiamu ekranu keitimas. | 4988,00 | Baseino spec. programos lėšos |
| Rokiškio baseinas | Kasos modernizavimas | 586,00 | Baseino spec. programos lėšos |
| Rokiškio baseinas | UV lempų keitimas | 836,00 | Baseino spec. programos lėšos |
| Rokiškio baseinas | Info terminalo pakeitimas | 1928,00 | Baseino spec. programos lėšos |
| Rokiškio baseinas | Rekuperacijos filtrų keitimas | 1500,00 | Baseino spec. programos lėšos |
| Nutolęs saulės parkas | Saulės elektrinės įrengimas | 99171,00 | Baseino spec. programos lėšos |
| **Iš viso į paslaugų gerinimą investuota per 2023 metus:** |  | **104021,00** |  |

 8. Informacija apie ateinančių finansinių metų planuojamus atlikti darbus.

|  |  |
| --- | --- |
| Numatomi darbai | Finansavimo šaltinis |
| Rekuperacinės vėdinimo sistemos filtrų keitimas  | Baseino spec. programos lėšos |
| Kaskados įrengimas | Baseino spec. programos lėšos |
| Nutolusio saulės parko įsigijimas | ES lėšos, Rokiškio savivaldybės lėšos, Rokiškio baseino spec. programos lėšos |
| SPA zonos su bromo dezinfekcijos sistema įrengimas | Baseino spec. programos lėšos |
| Starto bokštelių pakeitimas | Baseino spec. programos lėšos |

 9. Baseino energetiniai resursai per 2022–2023 metus.

|  |  |  |
| --- | --- | --- |
| Mėnesiai | 2022 m. | 2023 m. |
| Elektros energija | Šiluma MWh | Vanduo | Elektros energija | Šiluma MWh | Vanduo |
| KWh | m3 | KWh | m3 |
| Sausis | 40519 | 91,42 | 250 | 47481 | 81,41 | 510 |
| Vasaris | 32931 | 87,80 | 150 | 42499 | 75,45 | 400 |
| Kovas | 34703 | 87,32 | 120 | 44588 | 80,90 | 400 |
| Balandis | 33861 | 75,82 | 100 | 39600 | 64,29 | 310 |
| Gegužė | 34683 | 67,43 | 210 | 35427 | 57,50 | 240 |
| Birželis | 6922 | 19,35 | 50 | 21298 | 19,81 | 123 |
| Liepa | 2285 | 1,18 | 10 | 9633 | 2,33 | 20 |
| Rugpjūtis | 5637 | 5,04 | 600 | 7960 | 7,02 | 112 |
| Rugsėjis | 28919 | 71,90 | 255 | 39221 | 51,84 | 240 |
| Spalis | 35001 | 66,73 | 311 | 43118 | 83,24 | 370 |
| Lapkritis | 41820 | 66,87 | 405 | 39268 | 91,58 | 688 |
| Gruodis | 43050 | 77,00 | 260 | 37344 | 71,90 | 365 |
| **Iš viso:** | **340331** | **717,86** | **2721** | **407437** | **687,07** | **3778** |

 10. Įstaigos suteiktų paslaugų gavėjai.

|  |  |  |  |  |  |
| --- | --- | --- | --- | --- | --- |
| Paslaugų gavėjai | Skaičius 2019 m. | Skaičius 2020 m. | Skaičius2021 m.  | Skaičius2022 m. | Skaičius2023 m. |
| Mokiniai | 5384 | 1047 | 1705 | 3286 | 3604 |
| Komerciniai klientai | 36569 | 19547 | 11613 | 34819 | 37855 |
| Plaukimo pamokėlės | 3678 | 1478 | 2191 | 3475 | 3203 |
| Kūno kultūros ir sporto centro treniruotės | 7033 | 2502 | 3058 | 4363 | 4643 |
| Privačios treniruotės | 1047 | 677 | 747 | 834 | 841 |
| **Iš viso:** | **53711** | **25251** | **19314** | **46777** | **50146** |

 11. Finansavimo šaltiniai ir biudžeto lėšos.

|  |  |  |  |
| --- | --- | --- | --- |
| Finansavimo šaltiniai | Lėšos, tūkst. Eur 2021 m. | Lėšos, tūkst. Eur 2022 m. | Lėšostūkst. Eur2023 m. |
| Savivaldybės biudžetas | 383,40 | 498,00 | 641,00 |
| Savivaldybės biudžeto lėšosBiudžetinių įstaigų pajamos (teikiamų mokamų paslaugų lėšos) | 260,70119,60 | 293,50204,50 | 344,1296,9 |
| Kiti šaltiniai |  |  |  |
| ES paramos lėšosKitų finansavimo šaltinių lėšosRokiškio rajono savivaldybės vaikų socializacijos programa | 0,000,003,10 | 2,00 | 3,6 |

 11.1. Biudžeto išlaidos 2023m.

|  |  |  |
| --- | --- | --- |
| Išlaidų pavadinimas | Finansavimo šaltiniai | Lėšos, tūkst. Eur |
| Savivaldybės biudžeto lėšos | Biudžetinių įstaigų pajamos | Kitų šaltinių lėšos |
| Darbo užmokestis ir socialinis draudimas | 251,7 | 37,6 |  | 289,3 |
| Ryšių paslaugos | 0,5 |  |  | 0,50 |
| Transporto išlaikymas | 0,9 |  |  | 0,90 |
| Komunalinės paslaugos | 48,7 | 131,7 |  | 180,4 |
| Informacinių technologijų prekių ir paslaugų įsigijimas |  |  |  |  |
| Ekspertų ir konsultantų paslaugos |  |  |  |  |
| Ilgalaikio materialiojo turto remontas  |  |  |  |  |
| Reprezentacinės išlaidos |  |  |  |  |
| Kvalifikacijos kėlimas | 0,70 |  |  | 0,70 |
| Kitų prekių ir paslaugų įsigijimas | 40,8 | 23,8 |  | 64,6 |
| Darbdavių socialinė parama pinigais | 0,8 | 1,3 |  | 2,1 |
| Materialiojo ir nematerialiojo ilgalaikio turto įsigijimas  |  | 102,5 |  | 102,5 |
| Kitas ilgalaikis materialusis turtas |  | 102,5 |  | 102,5 |
| Kitos mašinos ir įrengimai |  |  |  |  |
| Kompiuterinė programinė įranga, kompiuterinės programinės įrangos licencijos |  |  |  |  |
| **Iš viso:** | **344,1** | **296,9** |  | **641,0** |

 11.2. Baseino pajamos 2023 m. kartu su AquaJump Rokiškis.

|  |  |  |  |  |
| --- | --- | --- | --- | --- |
| Mėnuo | 2020 m. pajamos, Eur | 2021 m. pajamos, Eur | 2022 m. pajamos, Eur | 2023 m. pajamos, Eur |
| Sausis | 32411,00 | 411,00 | 31936,00 | 45426,00 |
| Vasaris | 38715,00 | 175,00 | 31260,00 | 41652,00 |
| Kovas | 14183,00 | 1025,00 | 26528,00 | 32925,00 |
| Balandis  | 1760,00 | 3125,00 | 25636,00 | 33267,00 |
| Gegužė | 2900,00 | 3694,00 | 20063,00 | 15449,00 |
| Birželis | 6741,00 | 22300,00 | 3745,00 | 7681,00 |
| Liepa  | 5035,00 | 13961,00 | 5242,00 | 5527,00 |
| Rugpjūtis | 8349,00 | 4416,00 | 11353,00 | 8111.00 |
| Rugsėjis | 20244,00 | 9987,00 | 23426,00 | 23464,00 |
| Spalis | 24820,00 | 20607,00 | 35883,00 | 45348,00 |
| Lapkritis | 5679,00 | 29902,00 | 41226,00 | 47478,00 |
| Gruodis | 656,00 | 28109,00 | 32124,00 | 44049,00 |
| **Iš viso:** | **161493,00** | **123751,00** | **284677,00** | **350377,00** |

 11.2.1. Batutų pajamos 2021 m.

|  |  |  |  |  |  |
| --- | --- | --- | --- | --- | --- |
| Laikotarpis | ,,AquaJump Rokiškis“ pajamos, Eur | Batutų bilietai | Vandenlenčių bilietai | Prekės | Kitos paslaugos |
| Birželis | 5807,00 | 3175,00 | 723,00 | 1303,00 | 606,00 |
| Liepa | 12759,00 | 6618,00 | 3317,00 | 1552,00 | 1272,00 |
| Rugpjūtis | 3038,00 | 1109,00 | 1313,00 | 217,00 | 399,00 |
| Rugsėjis | 202,00 | 0,00 | 150,00 | 40,00 | 12,00 |
| **Iš viso:** | **21806,00** | **10902,00** | **5503,00** | **3112,00** | **2289,00** |

 11.2.2. Batutų pajamos 2022 m.

|  |  |  |  |  |  |
| --- | --- | --- | --- | --- | --- |
| Laikotarpis | ,,AquaJump Rokiškis“ pajamos, Eur. | Batutų bilietai | Vandenlenčių bilietai | Prekės | Kitos paslaugos |
| Birželis | 4647,00 | 1629,00 | 685,00 | 971,00 | 1362,00 |
| Liepa | 5816,00 | 2412,00 | 1323,00 | 873,00 | 1208,00 |
| Rugpjūtis | 12909,00 | 5508,00 | 3086,00 | 1718,00 | 2597,00 |
| Rugsėjis | 32,00 | 0,00 | 26,00 | 0,00 | 6,00 |
| **Iš viso:** | **23373,00** | **9549,00** | **5094,00** | **3562,00** | **5167,00** |

 11.2.3 Batutų pajamos 2023 m.

|  |  |  |  |  |  |
| --- | --- | --- | --- | --- | --- |
| Laikotarpis | ,,AquaJump Rokiškis“ pajamos, Eur. | Batutų bilietai | Vandenlenčių bilietai | Prekės | Kitos paslaugos |
| Birželis | 4011,00 | 1541,00 | 911,00 | 1079,00 | 477,00 |
| Liepa | 4172,00 | 1962,00 | 959,00 | 708,00 | 343,00 |
| Rugpjūtis | 6865,00 | 3285,00 | 1635,00 | 1058,00 | 867,00 |
| **Iš viso:** | **15048,00** | **6791,00** | **3525,00** | **2845,00** | **1887,00** |

 12. Įstaigos tikslai, veikla ir rezultatai.

 12.1. Pagrindinis baseino tikslas – teikti kūno kultūros ir sporto, baseino, pirčių, laisvalaikio, sveikatos ir kitas paslaugas visuomenei, organizuoti sportinius ir pramoginius renginius, plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą. Pagrindinė baseino veiklos rūšis – pramogų ir poilsio organizavimas. Baseinas orientuotas į sportinį rekreacinį švietimą, vaikų poilsio stovyklas bei sportinės veiklos užsiėmimus, gyventojų sveikatinimą ir užimtumą.

 12.2. Teikiamos kokybiškos mokymo plaukti ir sportininkų rengimo paslaugos, plečiama paslaugų pasiūla įgyvendinant Lietuvos valstybinę, regioninę ir savivaldybės kūno kultūros ir sporto politiką, rengiami kūno kultūros ir sporto plėtros projektai bei įgyvendinamos atitinkamos programos, teikiamos mokamas sportinės veiklos paslaugos.

 12.3. 2023 metais plaukimo baseine iš viso apsilankė 5014 lankytojų. Lankytojai pagal vietovę:

 12.4. 2023 m. gegužės 19 d. vyko Rokiškio baseino organizuotos baseino vaikų plaukimo varžybos „Delfinai 2023“.

 12.5. 2023 gruodžio 20 d. vyko Rokiškio kūno kultūros ir sporto centro organizuotos atviros Rokiškio vaikų ir jaunučių plaukimo varžybos.

 12.6. Kita veikla.

 12.6.1. 2023 m. sausio 10 d. buvo pasirašyta įrenginio pirkimo-pardavimo sutartis, pagal kurią Rokiškio baseinas įsigijo geografiškai nutolusį saulės šviesos elektros energijos gamybos įrenginį. Bendras saulės elektrinės efektyvumas užtikrins ne mažesnę kaip 850 kWh / kWp elektros generaciją per kalendorinius metus.

 12.6.2. Su Kauno kolegija 2023 m. kovo 6 d. pasirašyta studento praktinio mokymo sutartis, kurios vykdymo laikotarpiu Rokiškio baseine praktiką atliko Sveikatingumo ir SPA paslaugų vadybos studijų programos trečio kurso studentas.

 12.6.3. Nuo 2023 m. gegužės 5 d. iki 2023 m. birželio 30 d. Rokiškio baseine bendradarbiaujant kartu su Kauno kolegija buvo vykdomas mokslinių tyrimų ir eksperimentinės plėtros veiklos be finansinio atlygio tyrimas.

 12.6.4. 2023 m. balandžio 12 d. sudaryta bendradarbiavimo sutartis su Rokiškio lopšeliu-darželiu „Pumpurėlis“. Sutartis sudaryta siekiant užtikrinti Rokiškio rajono savivaldybės Visuomenės sveikatos rėmimo specialiosios programos projekto „Sveikuolių šelionės“ veiklų įgyvendinimą.

 12.6.5. 2023 m. gegužės 25 d. Rokiškio baseinas dalyvavo VšĮ „SOPA“ – socialinės įdarbinimo agentūros organizuojamame projekte – darbo šešėliavimo iniciatyva DUOday. Iniciatyva skirta žmonių su negalia įdarbinimo propagavimui.

 12.6.6. Rokiškio baseinas nuo 2023 m. birželio 11 dienos dar trims metams (iki 2026 m. birželio 11 d.) atnaujino akreditaciją – kaip savanorius priimanti organizacija. Vienu matu galimas priimti savanorių skaičius padidintas iki 3 asmenų vienu metu.

 12.6.7. Per visą 2023 m. laikotarpį buvo sudarytos net 4 savanorystės sutartys su Jaunimo savanoriškos tarnybos savanoriais. Jų metu save išbandė ir su įvairiomis veiklomis susipažino 4 rajono mokiniai-savanoriai. Kiekvienas savanoris įstaigoje atliko 6 mėnesius trunkančią savanoriškos veiklos įgyvendinimo programą, kurios metu įgyvendino ne mažiau kaip 240 val. trunkančias veiklas. Sėkmingai atlikę visas užduotis ir užbaigę tarnybą, visi gavo JST pažymėjimą, suteikiantį 0,25 stojamojo balo pripažinimą.

 12.6.8. 2023 m. rugpjūčio 25 d. startavo Rokiškio baseino ir UAB „Ticket Market“ projektas, kurio dėka baseino dovanų kuponus jau galima įsigyti interneto platformoje www.ticketmarket.lt.

 12.6.9. Nuo 2023 m. rugsėjo mėn. skelbta registracija į AQUA aerobikos užsiėmimus, sistemingai atnaujinamos ir pildomos vaikų plaukimo pamokėlių grupės.

 12.6.10. 2023 m. buvo toliau vykdomi suaugusiųjų mokymo plaukti grupės užsiėmimai, grupės lygis – mišrus, užsiėmimus vykdant pirmadieniais ir trečiadieniais nuo 18:00 val.

 12.6.11. Visus 2023 m. buvo tęsiami individualūs mokymo plaukti užsiėmimai, kurie vyko antradieniais nuo 18:00 val. ir penktadieniais nuo 17:00 val.

 12.6.12. 2023 m. spalio – gruodžio mėn. bendradarbiaujant su kaimyninio Kupiškio rajono vaikų dienos centru buvo vykdomi plaukimo užsiėmimai Noriūnų, Kupiškio miesto ir Adomynės vaikų dienos centrų lankytojams.

 12.6.13. 2023 m. rugpjūčio mėn. pradėtos formuoti vaikų plaukimo pamokėlių grupės naujam sezonui bei skelbta registracija į kūdikių plukdymą bei vandens aerobikos užsiėmimus pas trenerę-kineziterapeutę Liudmilą Pernavienę.

 12.6.14. 2023 m. rugsėjo 15 d. sudaryta savivaldybės biudžeto lėšų naudojimo sutartis, skirta neformaliojo vaikų švietimo programos „Rokiškio baseinas vaikams“, skirtos moksleivių mokymui plaukti, finansavimui.

 12.6.15. 2023 m. rugsėjo mėn. pilnai suformuotos septynios plaukimo pamokėlių grupės sudarant paslaugų teikimo sutartis su tėvais (globėjais). Dvi grupės po 14 vaikų mažajame baseine, penkios grupės po 13-14 vaikų didžiajame baseine. Iš minėtų grupių viena 15 vaikų grupė mokosi pagal neformaliojo vaikų švietimo programą. Pirmam pusmečiui skirta 800,00 Eur savivaldybės biudžeto lėšų. Plaukimo pamokėlių tikslas – mokyti vaikus nebijoti vandens, išmokyti saugiai elgtis vandenyje ir prie vandens, mokyti plaukimo įgūdžių, skatinti vaikų fizinį aktyvumą, stiprinti sveikatą, gerinti jų fizinį pasirengimą, atrasti plaukimo sportui gabius vaikus ir paskatinti juos siekti rezultatų, suteikti asmens higienos ir elgesio prie vandens žinių.

 12.6.16. 2023 m. lapkričio mėn. sudaryta Plaukimo pamokų organizavimo paslaugų teikimo sutartis su asociacija „LTU Aquatics“ ir pradėtas vykdyti „Mokausi plaukti ir saugiai elgtis vandenyje“ projektas, skirtas antrų klasių moksleiviams. Vaikai mokomi adaptacinių pratimų prie vandens, žaidimų vandenyje, saugių šuoliukų į vandenį ir plaukimo judesių. Plaukimo pamokų metu įgytų plaukimo įgūdžių patikrinimas vykdomas kontroliniu testu. Vaikams, baigusiems numatytą 32 val. plaukimo programą, bus įteikti sertifikatai, kuriuose bus pažymėtas pasiekimų lygmuo. Programoje dalyvaujančių vaikų skaičius padidintas iki 150 mokinių. Į projektą įtrauktos rajono švietimo įstaigos: Rokiškio Senamiesčio progimnazija, Rokiškio r. Kamajų Antano Strazdo gimnazija, Rokiškio r. Pandėlio gimnazija, Rokiškio r. Obelių gimnazija, Rokiškio Juozo Tūbelio progimnazija, Rokiškio r. Juodupės gimnazija ir Rokiškio mokykla-darželis „Ąžuoliukas“.

 12.6.17. 2023 m. birželio mėn. buvo vykdomos karjeros ugdymo pamokos Rokiškio Juozo Tūbelio progimnazijos mokiniams pristatant instruktoriaus-gelbėtojo ir baseino priežiūros specialisto pareigybes.

 12.6.18. 2023-06-26 – 2023-06-30 ir 2023-10-30 – 2023-11-03 laikotarpiais vyko Rokiškio baseino vaikų dieninė plaukimo stovykla „Delfinai vandeny“. Tai savaitės trukmės dieninė vaikų stovykla, kurioje vykdomi plaukimo užsiėmimai, teoriniai ir praktiniai saugaus elgesio mokymai, kitos pramoginės ir laisvalaikio veiklos.

 12.6.19. 2023 m. spalio 19 d. Rokiškio baseine buvo organizuojama „5-ojo baseino gimtadienio“ šventė, kurios metu lankytojai buvo vaišinami tortu ir arbata.

 12.6.20. 2023 m. lapkričio 29 d. Rokiškio baseino administracija lankėsi Latvijos Daugpilio olimpiniame centre, kur pasirašė dvišalę bendradarbiavimo sutartį, kuria planuojama ateityje vykdyti įvairius bendrus projektus.

 12.6.21. 2023 m. baseine buvo atnaujinta klientų aptarnavimo įranga kasoje, pakeistas informacinis terminalas, įrengtas kampelis su pagalbinėmis, nemokamai suteikiamomis, plaukimo priemonėmis klientų patogumui.

 2024 metais numatoma tęsti projektą „Mokausi plaukti ir saugiai elgtis vandenyje“. Projekte dalyvaus Rokiškio rajono 2 klasių moksleiviai. Tikimasi suorganizuoti 2 dienines vasaros stovyklas vaikams, bus tęsiamos veiklos su Rokiškio rajono kūno kultūros ir sporto centru (KKSC). Taip pat bus tęsiama neformalaus vaikų švietimo programa „Rokiškio baseinas vaikams“, organizuojamos plaukimo pamokėles įvairaus amžiaus vaikams, suaugusiųjų mokymas plaukti, skatinant lankytojus pasirinkti individualias plaukimo pamokas. Bus tęsiamos privačios ,,Aqua Aerobika“ treniruotės, kūdikių plukdymas baseine su trenere-kineziterapeute Liudmila Pernaviene. Įstaiga priims savanorius pagal savanorius priimančios organizacijos (PO) taisykles, taip pat norinčius atlikti praktiką Rokiškio baseine. Bus teikiama paraiška Rokiškio rajono savivaldybei dėl ,,Ugdymo kokybės ir mokymosi aplinkos užtikrinimas“ programos.

 13. Vadovo indėlis, tobulinant įstaigos administravimą.

 13.1. Rokiškio baseino direktoriaus stiprybės – užsibrėžto tikslo siekimas, bendravimas ir iniciatyvumas, tobulėjimas. Jo siekis:

 13.2. užtikrinti efektyvų įstaigos vykdomos veiklos tęstinumą;

 13.3. gerinti ir efektyviai išnaudoti turimą sportinę bei aktyvaus poilsio bazę;

 13.4. užtikrinti teikiamų paslaugų kokybę;

 13.5. užtikrinti personalo profesines kompetencijas;

 13.6. užtikrinti skaidrų įstaigos finansinių bei materialinių išteklių panaudojimą.